《严州名宦九首 其一 梁任昉》
明代·林光

新安太守梁任昉，出自秘书为郡长。为政清省少繁苛，不事边幅人咸仰。

郡有蜜岭及杨梅，绝除冒险休供饷。卒然不带新安物，四十九年刚属纩。

浣衣为歛杂木棺，武帝闻之动悲赏。百姓追思久不忘，旧祠立在城南上。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。